# Ajan pyörä

### Wikipedia

Ajan pyörä (engl. The Wheel of Time) on kirjailija Robert Jordanin kirjoittama fantasiakirjasarja, joka on yksi nykyisen fantasiakirjallisuuden pisimmistä kirjasarjoista.

## [muokkaa] Ilmestyneet Ajan Pyörä -kirjat

Yksi englanninkielinen osa vastaa noin kahta suomenkielistä. Englanninkielisiä kirjoja on ilmestynyt yksitoista osaa. Kahdestoista julkaistaan Yhdysvalloissa oletettavasti 2008. Kirjailija on sanonut, että se tulee olemaan sarjan viimeinen osa. Jordan kirjoitti jälkeenpäin sarjan tapahtumia edeltävät romaanin New Spring, joka on julkaistu suomeksi syksyllä 2006 ja novellin "The Strike at Shayol Ghul". Sen lisäksi sarjasta on julkaistu tietoteos The World of Robert Jordan's The Wheel of Time.

nro | engl. | vuosi | nro | suom. | vuosi
--- | --- | --- | --- | --- | ---
0. | New Spring | 2004 | 0. |  |
1. | The Eye of the World | 1990 | 1. | Vaarojen taival | 1996
2. | Maailmansilmä | 1997
2. | The Great Hunt | 1990 | 3. | Valeren torvi | 1997
4. | Lohikäärmeviiri | 1998
3. | The Dragon Reborn | 1991 | 5. | Tornin salaisuus | 1998
6. | Callandor | 1999
4. | The Shadow Rising | 1992 | 7. | Pimeän varjo | 1999
8. | Lohikäärme herää | 2000
9. | Kultasilmä | 2000
5. | The Fires of Heaven | 1993 | 10. | Taivaan tulet | 2000
11. | Hopeinen nuoli | 2001
12. | Sotaherra | 2001
6. | Lord of Chaos | 1994 | 13. | Kaaoksen valtias | 2002
14. | Lähettiläät | 2002
15. | Mustan tornin miehet | 2002
7. | A Crown of Swords | 1996 | 16. | Keulakuva | 2003
17. | Miekkojen kruunu | 2003
8. | The Path of Daggers | 1998 | 18. | Tuulten kulho | 2004
19. | Tikaripolku | 2004
9. | Winter's Heart | 2000 | 20. | Sydäntalvi | 2005
21. | Yhdeksän kuun tytär | 2005
10. | Crossroads of Twilight | 2003 | 22. | Hämärän tienhaara | 2006
23. | Vainajien kaupunki | 2006
11. | Knife of Dreams | 2005 |  |  |
12. | A Memory of Light | 2008? |  |  |

## [muokkaa] Juoni

Varoitus: Seuraava kirjoitus paljastaa yksityiskohtia juonesta.

Ajan pyörä-kirjat kertovat Rand al`Thorin ja tämän ystävien seikkailuista. Rand on tavallinen lammaspaimen Kaksvirrasta kunnes hänen kotikyläänsä hyökkää trollokkeja, Pimeän valtiaan Shai´tanin puoliksi ihmisiä ja puoliksi eläimiä olevia hirviöitä. Samoihin aikoihin kylään on saapunut Moiraine Damodred, Aes Sedai, joka auttaa Randin ja tämän ystävät, Perrin Aybaran ja Matrim Cauthonin pakoon. Moiraine on etsinyt aivan samaa kuin trollokit ja niitä ohjaavat myrddraalit: näitä kolmea poikaa, jotka Pimeän valtias haluaa.

Tarinan edetessä paljastuu, että Rand on todellisuudessa uudestisyntynyt lohikäärme, jonka alati toistuvana kohtalona on astua Pimeän Valtiasta vastaan Viimeisessä taistelussa, Tarmon Gaidonissa. Aina on taistelu päättynyt jommankumman voittoon, Lohikäärmeen tai Pimeän valtiaan, mutta nyt ennusmerkit näyttävät että tämä voisi olla viimeinen, lopullinen taisto valkeuden ja pimeyden välillä. Randia tukevat Perrin ja tämän liittolaiset sudet, Sotaherra ja lapsuudenystävä Mat ja johtamansa punaisen käden kaarti ja asha'manit, miespuoliset Aes Sedait sekä osa naispuolisista. Häntä vastassa Pimeän valtiaan Valitut, toiselta nimeltään Hyljätyt, musta ajah, Pimeän Valtiasta palvelevat Aes Sedait sekä meren takaa palaavat seanchanit, jotka aikovat Artur Paendrag Tanreallin, suuren yhdistäjän verenperinnön oikeudella valloittaa koko maailman.

## [muokkaa] Aiheesta muualla

- Robert Jordanin tuotanto Kariston sivulla

Haettu osoitteesta http://fi.wikipedia.org../../../a/j/a/Ajan_py%C3%B6r%C3%A4.html

Luokat: Fantasiakirjallisuus | Kirjasarjat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Български
- Dansk
- Deutsch
- English
- Français
- Italiano
- עברית
- Nederlands
- 日本語
- Norsk (bokmål)
- Polski
- Português
- Српски / Srpski
- Svenska